Source: https://www.union.sk/rocne-zuctovanie-2009
Timestamp: 2019-01-16 02:32:58+00:00
Document Index: 10886986

Matched Legal Cases: ['§ 11', '§ 11', '§ 13', '§ 11', '§ 13', '§ 13', '§ 19', '§ 19', '§ 19', '§ 19', '§ 19', '§ 19']

Ročné zúčtovanie pre rok 2009 - www.union.sk
Ročné zúčtovanie pre rok 2009
Pre rok 2009
Ročné zúčtovanie poistného na verejné zdravotné poistenie za rok 2009
Union zdravotná poisťovňa, a.s., pripravila pre svojich poistencov základné informácie k ročnému zúčtovaniu poistného za rok 2009:
Príslušnosť zdravotnej poisťovne na podanie ročného zúčtovania poistného za rok 2009
Ročné zúčtovanie sa podáva v tej zdravotnej poisťovni, v ktorej bol poistenec poistený v čase od 1.1.2009 do 31.12.2009.
Okruh osôb, ktoré sú povinné podať ročné zúčtovanie poistného za rok 2009
Ročné zúčtovanie poistného za rok 2009 sú povinné podávať osoby:
všetky samostatne zárobkovo činné osoby (živnostníci), ktoré vykonávali samostatnú zárobkovú činnosť, čo len jeden deň v roku 2009,
zamestnanci, ak počas roka mali „kolísavé príjmy“ – t. j. mali mesiace s príjmom do, ale aj nad 2 006,16 EUR (60 438 SKK)
samoplatitelia, ak ich príjem bol vyšší ako úhrn minimálnych základov, t. j. presiahol sumu 2 292,84 EUR (69 074 SKK) a mesačne čiastku 191,07 EUR (5 756 SKK)
poistenci štátu, ak ich príjem bol vyšší ako úhrn minimálnych základov, t. j. presiahol sumu 2 292,84 EUR (69 074 SKK) (pre rok 2009 sa berie do úvahy príjem v období od 1.1.2009 do 31.12.2009)
Okruh osôb, ktoré nie sú povinné podať ročné zúčtovanie poistného za rok 2009
Ročné zúčtovanie nemusia podávať osoby:
ktoré v roku 2009 neboli vôbec zdravotne poistené na Slovensku
zamestnanci, ak počas celého roka 2009 mali príjem iba zo zamestnania do 2 006,16 EUR (60 438 SKK) alebo naopak počas celého roka mali príjem nad 2 006,16 EUR (60 438 SKK) a nemali príjem z inej samostatnej zárobkovej činnosti (napr. z poskytnutia priemyselných alebo autorských práv, príjmov z vydávania literárnych a iných diel a z činností, ktoré nie sú živnosťou ani podnikaním)
zamestnanci, ktorí počas roka 2009 mali viacerých zamestnávateľov súčasne alebo po sebe nasledujúcich a ich príjem u jednotlivých zamestnávateľov nepresahoval v každom kalendárnom mesiaci sumu 2 006,16 EUR (60 438 SKK) alebo presahoval v každom kalendárnom mesiaci sumu 2 006,16 EUR (60 438 SKK)
ostatní poistenci, ktorí v roku 2009 neboli samostatne zárobkovo činné osoby ani zamestnancami a boli poistencami za ktorých, platil poistné štát alebo boli samoplatiteľmi a úhrn ich zdaniteľných príjmov považovaných za príjmy zo závislej činnosti alebo príjmy z inej zárobkovej činnosti nepresiahli sumu 2 292,84 EUR (69 074 SKK) alebo mali vyplatené príjmy, ktoré presiahli sumu 2 292,84 EUR (69 074 SKK), ale sa považujú za vyňaté príjmy
Za zamestnanca, ktorý v roku 2009 mal príjmy len zo zamestnania a v lehote určenej zákonom o zdravotnom poistení – t. j. najneskôr do 15.2.2010 písomne požiadal svojho zamestnávateľa o vykonanie ročného zúčtovania podáva ročné zúčtovanie za rok 2009 jeho zamestnávateľ. Aj v prípade, ak mal poistenec v rozhodujúcom období súčasne viacerých zamestnávateľov a zamestnávateľovi, ktorého požiadal o vykonanie ročného zúčtovania doručil včas doklady o príjmoch a o preddavkoch od iných zamestnávateľov, podáva ročné zúčtovanie za rok 2009 jeho zamestnávateľ, ak je v čase podania žiadosti stále jeho zamestnancom.
Tlačivá na podanie ročného zúčtovania poistného za rok 2009
Tlačivá k ročnému zúčtovaniu je možné si stiahnuť z internetovej stránky Ministerstva zdravotníctva Slovenskej republiky http://www.rzzp.sk/.
A - zamestnanec mal len jedného zamestnávateľa po celý rok 2009
B - poistenec bol len samostatne zárobkovo činnou osobou (SZČO) po celý rok 2009 (minimálna výška preddavkov SZČO bola 41,37 EUR mesačne)
C - poistenec podľa § 11 ods. 2 zákona (samoplatiteľ) – (minimálna výška preddavkov pre týchto samoplatiteľov bola 26,74 EUR mesačne)
S - poistenec so súbehom viacerých činností a bez zmeny sadzby poistného
SA zamestnanec a zamestnávateľ,
SB samostatne zárobkovo činná osoba
SC samoplatiteľ podľa § 11 ods. 2 zákona
SD zamestnanec s príjmami podľa § 13 ods. 5 zákona.
X - poistenec so súbehom viacerých činností so zmenou sadzby poistného(sadzba sa zmenila zo 14% na 7% alebo naopak)
XA zamestnanec a zamestnávateľ,
XB samostatne zárobkovo činná osoba
XC samoplatiteľ podľa § 11 ods. 2 zákona
XD zamestnanec s príjmami podľa § 13 ods. 5 zákona
Maximálny vymeriavací základ podľa § 13 ods. 9 písm. d) zákona bola suma 24 073,92 EUR (725 251 SKK).
Termíny ročného zúčtovania poistného za rok 2009 v roku 2010
7. február 2010 = lehota podľa § 19 ods. 5 zákona; zamestnávateľ vydá svojmu zamestnancovi, ktorý ho o to požiada, doklad o príjmoch a zaplatených preddavkoch. Pozor, ak zamestnanec požiada zamestnávateľa o doklad o príjmoch a zaplatených preddavkoch po 7. februári 2010, zamestnávateľ je povinný mu doklad vydať do 15 kalendárnych dní odo dňa doručenia žiadosti.
15. február 2010 = lehota podľa § 19 ods. 2 zákona, ak v tejto lehote zamestnanec požiada o vykonanie ročného zúčtovania svojho zamestnávateľa (musí byť stále jeho zamestnancom) a spĺňa v zákone uvedené podmienky, zamestnávateľ je povinný vykonať ročné zúčtovanie za svojho zamestnanca. Ak zamestnanec požiada zamestnávateľa o vykonanie ročného zúčtovania po tomto termíne, zamestnávateľ mu nemusí vyhovieť a zamestnanec si musí podať ročné zúčtovanie sám.
31. marec 2010 = lehota podľa § 19 ods. 1 zákona, dovtedy sa musí vykonať ročné zúčtovanie a doručiť príslušnej zdravotnej poisťovni.
30. apríl 2010 = lehota podľa § 19 ods. 10 ods. zákona, dovtedy musí poistenec alebo zamestnávateľ, ktorý vykonal ročné zúčtovanie za zamestnanca, oznámiť ostatným platiteľom - zamestnávateľom ich preplatok alebo nedoplatok z ročného zúčtovania. Pozor, oznamuje sa len preplatok alebo nedoplatok ktorý je najmenej vo výške 3 EUR (90,38 SKK).
31. máj 2010 = lehota podľa § 19 ods. 15 zákona; do tohto termínu zasiela zamestnávateľ oznámenie zamestnávateľa zdravotnej poisťovni o preplatku alebo nedoplatku, ktorý sa uhrádza medzi zamestnávateľom a zdravotnou poisťovňou.
30. jún 2010 = lehota podľa § 19 ods. 11 až 13 zákona, vyrovnanie preplatku alebo nedoplatku na poistnom. Na preplatok alebo nedoplatok nižší ako 3 EUR (90,38 SKK) sa neprihliada, takýto preplatok alebo nedoplatok sa neuhrádza.
Bankové spojenie Union zdravotná poisťovňa, a. s.
Číslo účtu: SK9081800000007000256534/8180
Špecifický symbol: v tvare: za rok 2009 - 200999
Obdobie: 200913
Variabilný symbol: rodné číslo (platiteľ poistného fyzická osoba) alebo IČO (platiteľ poistného právnická osoba)
SZČO je povinná odovzdať odpis z ročného zúčtovania poistného za predchádzajúci kalendárny rok do 30. júna kalendárneho roka zdravotnej poisťovni, v ktorej je poistená, ak táto osoba zmenila k 1. januáru 2010 príslušnú zdravotnú poisťovňu.
Ministerstvo zdravotníctva Slovenskej republiky na svojej internetovej stránke - www.rzzp.sk - poskytuje platiteľom poistného všetky aktuálne informácie potrebné k podaniu ročného zúčtovania, vrátane poradenstva k vyplneniu inteligentných elektronických formulárov pre ročné zúčtovanie poistného na verejné zdravotné poistenie za rok 2009.
V prípade akýchkoľvek ďalších otázok nás môžete kontaktovať e-mailom na adrese rzzp@union.sk alebo na zvýhodnenej telefonickej linke 0850 003 333.